###### Projekts

##### Latvijas Republikas Ministru kabinets

2018. gada \_\_\_.\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_ \_\_\_ §.)

**Grozījumi Ministru kabineta 2017. gada 31.janvāra noteikumos Nr.71 “Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās”**

Izdoti saskaņā ar likuma

“Par reglamentētajām profesijām un

profesionālās kvalifikācijas atzīšanu”

36. panta 1. punktu

Izdarīt Ministru kabineta 2017. gada 31.janvāra noteikumos Nr.71 “Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās” (Latvijas Vēstnesis, 2017, 30. nr.) šādus grozījumus:

1. Izteikt 5.2. apakšpunktu šādā redakcijā:

“5.2. ārsta profesijā, ārsta profesijas specialitātē, apakšspecialitātē un papildspecialitātē, vispārējās aprūpes māsas, zobārsta, zobārsta profesijas apakšpecialitātē, veterinārārsta, vecmātes, farmaceita, arhitekta profesijā, ja pretendenta kvalifikācijas dokumenti neatbilst likuma "Par reglamentētajām profesijām un profesionālās kvalifikācijas atzīšanu" 54.panta pirmajā daļā noteiktajiem dokumentiem;”.

2. Papildināt noteikumus ar 5.2.1 un5.2.2 apakšpunktu šādā redakcijā:

“5.2.1 ārsta, vispārējās aprūpes māsas, zobārsta, veterinārārsta, vecmātes, farmaceita, arhitekta profesijā, ja pretendenta kvalifikācijas dokumenti neatbilst izglītību un profesionālo kvalifikāciju apliecinošiem dokumentiem, kuru nosaukumi ir noteikti saskaņā ar likuma “Par reglamentētajām profesijām un profesionālās kvalifikācijas atzīšanu” 36.panta 5. un 6.punktu;

5.2.2 māsas profesijas pamatspecialitātē, apakšspecialitātē vai papildspecialitātē, ja pretendenta kvalifikācijas dokumenti neatbilst izglītību un profesionālo kvalifikāciju apliecinošiem dokumentiem vispārējās aprūpes māsas profesijā, kuru nosaukumi ir noteikti saskaņā ar likuma “Par reglamentētajām profesijām un profesionālās kvalifikācijas atzīšanu” 36.panta 5. un 6.punktu;”.

3. Papildināt noteikumus ar 5.4. apakšpunktu šādā redakcijā:

“5.4. ja pretendenta izglītību un profesionālo kvalifikāciju apliecinošie dokumenti atbilst likuma "Par reglamentētajām profesijām un profesionālās kvalifikācijas atzīšanu" 37. panta pirmās daļas 2. punktā noteiktajam;”.

4. Aizstāt 6. punktā vārdus “veselības aprūpes jomā reglamentētajās profesijās” ar vārdiem “ārsta, vispārējās aprūpes māsas, zobārsta un vecmātes profesijās”.

5. Papildināt noteikumus ar 6.1 punktu šādā redakcijā:

“6.1 Ja pretendents uz profesionālās kvalifikācijas atzīšanu ārsta profesijas specialitātē, apakšspecialitātē un papildspecialitātē un zobārsta profesijas apakšpecialitātē šo noteikumu 4.punktā noteiktajos gadījumos izvēlas iziet adaptācijas periodu, viņš var darboties saskaņā ar Ārstniecības likumā noteikto kārtību attiecībā uz rezidentūru.”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

01.06.2018. 11:58

349

I. Stūre, 67047899

Politikas iniciatīvu un attīstības

departamenta vecākā eksperte

Inese.Sture@izm.gov.lv